देश में कोरोना के 14,256 नए मामले आए, संक्रमितों की कुल संख्या 1,06,39,684 हुई, 152 लोगों की मौत
भारत में एक दिन में कोविड-19 के 14,256 नए मामले सामने आने के बाद देश में संक्रमण के मामले बढ़कर शनिवार को 1,06,39,684 हो गए, जिनमें से 1,03,00,838 लोग संक्रमण मुक्त हो चुक हैं।
नयी दिल्ली: भारत में एक दिन में कोविड-19 के 14,256 नए मामले सामने आने के बाद देश में संक्रमण के मामले बढ़कर शनिवार को 1,06,39,684 हो गए, जिनमें से 1,03,00,838 लोग संक्रमण मुक्त हो चुक हैं। देश में मरीजों के ठीक होने की दर बढ़कर 96.81 प्रतिशत हो गई है। केन्द्रीय स्वास्थ्य मंत्रालय की ओर से सुबह आठ बजे जारी किए गए अद्यतन आंकड़ों के अनुसार देश में अभी 1,85,662 लोगों का कोरोना वायरस संक्रमण का इलाज चल रहा है, जो कुल मामलों का 1.78 प्रतिशत है।आंकड़ों के अनुसार, पिछले 24 घंटे में 152 और लोगों की वायरस से मौत के बाद मृतक संख्या बढ़कर 1,53,184 हो गई। देश में कोविड-19 से मृत्यु दर 1.44 प्रतिशत है। भारतीय आयुर्विज्ञान परिषद (आईसीएमआर) के अनुसार देश में अभी तक कुल 19,09,85,119 नमूनों की कोविड-19 संबंधी जांच की गई। इनमें से 8,37,095 नमूनों की जांच शुक्रवार को की गई। ठाणे जिले में कोविड-19 के 301 नए मामले, 10 लोगों की मौत महाराष्ट्र के ठाणे जिले में कोविड-19 के 301 नए मामले सामने आए हैं, जिसके बाद संक्रमितों की संख्या बढ़कर 2,51,375 हो गई। एक अधिकारी ने शनिवार को यह जानकारी दी। शुक्रवार को 10 और मरीजों की मौत हुई, जिसके बाद मृतकों की संख्या बढ़कर 6,104 हो गई। उन्होंने बताया कि जिले में कोविड-19 से मृत्यु दर 2.43 फीसदी है। अब तक 2,41,588 मरीज स्वस्थ हो चुके हैं, जिसके बाद स्वस्थ होने की दर 96.10 फीसदी है। जिले में अभी 3,683 मरीजों का उपचार चल रहा है। एक अन्य अधिकारी ने बताया कि पड़ोसी पालघर जिले में कोरोना वायरस से संक्रमित लोगों की संख्या बढ़कर 44,974 हो गई और अब तक 1,196 मरीजों की मौत हो चुकी है। जिला प्राधिकारियों ने एक बयान में बताया कि शुक्रवार को 1,805 स्वास्थ्यकर्मियों को ठाणे के 23 केंद्रों पर टीके लगाए गए। इसके साथ ही टीकाकरण अभियान शुरू होने के बाद से अब तक 6,739 स्वास्थ्य कर्मियों को टीके लगाए जा चुके हैं।पढ़ें:- Subhash Chandra Bose Jayanti: पीएम मोदी ने किया नमन, कोलकाता में जारी करेंगे सिक्का और डाक टिकटपढ़ें:- Indian Railways: फरवरी के पहले सप्ताह से रेल यात्रियों को मिलेगी ई-कैटरिंग सुविधा, ऐसे बुक कर सकते हैं खानातेलंगाना में कोविड-19 के 221 नए मामले, दो लोगों की मौततेलंगाना में कोविड-19 के 221 नए मामले सामने आए हैं, जिसके बाद कुल संक्रमितों की संख्या बढ़कर 2.93 लाख हो गई। वहीं संक्रमण से दो और लोगों की मौत हो गई। शनिवार को 22 जनवरी रात आठ बजे तक के आंकड़े जारी करते हुए एक सरकारी बुलेटिन में बताया गया कि ग्रेटर हैदराबाद नगर निगम में सबसे ज्यादा 36 नए मामले सामने आए हैं। इसके बाद करीमनगर में 17 और मेडचल मल्काजगिरि में 16 नए मामले सामने आए हैं। संक्रमितों की कुल संख्या बढ़कर 2,93,056 हो गई। वहीं कुल स्वस्थ हुए लोगों की संख्या 2,87,899 है। फिलहाल 3,569 मरीजों का उपचार चल रहा है। राज्य में मृत्यु दर 0.54 फीसदी है और स्वस्थ होने की दर 98.24 फीसदी है।इनपुट-भाषा